  Туспуктэм: Григорий Фомин Наталия Сильвестрова 17-тӥ толсуре Удмуртиын пильмо луоз, уйин дырын-дырын, нуназе интыен кӧня ке лымыялоз. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Тӧл уйин лымшор но шундыпуксён вискысь секундскын 7-12 метре, нуназе лымшор но шундыпуксён вискысь, лымшор но шундыӝужан вискы воштӥськыса, секундскын 4-9 метре пельтоз. Элькунъя уйин -6…-11, нуназе -4…-9 градус возиськоз. Сюресъёс вылын йӧвалег. Омыр зӥбет луло узвесь юбоя 756 миллиметр луоз, омырлэн мускытлыкез — 81 процент. Тодэ вайытом, улосвыл Гидрометцентр ивортэмъя, матысь нуналъёсы Удмуртиын лымыялоз. Тегъёс: Удмуртия куазь лымы  